cyanic-selkie/wikianc huggingface dataset:
ভারতের পার্বত্য রেলপথ
নীলগিরি পার্বত্য রেল
Two distinct functions – 1st that of traction by adhesion as in an ordinary loco; 2nd that of traction by pinions acting on the track bars. The brakes are four in number – two handbrakes, acting by friction; and two acting by preventing the free escape of air from cylinder and thus using compressed air in retarding the progress of the engine. The former are used for shunting whilst the later for descending steep gradients. One of the handbrakes acts on the tyres of the wheels in the ordinary manner and the second acts on grooved surfaces of the pinion axle, but can be used in those places where the rack is laid.
এই রেলপথে ট্রেনগুলি দীর্ঘ পথ যায় ২০৮টি বাঁক, ১৬টি সুড়ঙ্গ ও ২৫০টি সেতু পেরিয়ে। পাহাড়ের চড়াইয়ের পথে যাত্রা করতে লাগে ২৯০ মিনিট। উৎরাই পথে নামতে লাগে ২১৫ মিনিট।
২০০৫ সালের জুলাই মাসে এই চালু রেলপথের স্বতন্ত্র বৈশিষ্ট্য প্রাচীনতম ও সবচেয়ে খাড়াই ‘র্যা ক অ্যান্ড পিনিয়ন প্রযুক্তি’র জন্য এটিকে ইউনেস্কো বিশ্ব ঐতিহ্যবাহী স্থানের স্বীকৃতি দেয়। এখন পাদদেশীয় স্টেশন কাল্লার পর্যন্ত দীর্ঘ একটি মিটার গেজ বিভাগ রয়েছে। এখান থেকে র্যা ক রেল ব্যবস্থা শুরু হয়েছে এবং তা পাহাড়ে উঠে গিয়ে বারোটি টানেল পেরিয়ে গিয়েছে। এর মধ্যে বৃহত্তম টানেলটির দৈর্ঘ্য ।  দীর্ঘ এই পথের ঢাল ১:১২.৫। কুরনুর পর্যন্ত এই বিভাগে বাষ্পচালিত ইঞ্জিন ব্যবহৃত হয়। কুরনুর তেকে উটকামান্ড পর্যন্ত ঢাল ১:২৩।
কালকা–শিমলা রেল
শিমলা হল অধুনা ভারতের হিমাচল প্রদেশ রাজ্যের রাজধানী। হিমালয়ের পাদদেশে উচ্চতায় এই শহর অবস্থিত। ১৮৬৪ সালে এটি ছিল ব্রিটিশ ভারতের গ্রীষ্মকালীন রাজধানী এবং ভারতে ব্রিটিশ সেনাবাহিনীর সদর দফতর। কালকা হল অধুনা হরিয়ানা রাজ্যের পঞ্চকুলা জেলার একটি শহর।
এই রেলপথ গঠনের আগে, বহির্জগতের সঙ্গে শিমলার যোগসূত্র ছিল গ্রাম্য ঠেলাগাড়ি। ১৮৯৮ সালে দিল্লি-আম্বালা-কালকা রেলওয়ে কোম্পানি শিবালিক পর্বতমালায় রেলপথ নির্মাণের কাজ শুরু করে। ১৮৮৪ থেকে ১৮৯৮ সালের মধ্যে বিভিন্ন বিকল্প পথে পরিকল্পনা গৃহীত হয়েছিল। কিন্তু শেষ পর্যন্ত দিল্লি-আম্বালা-কালকা রেলওয়ে কোম্পানিই এই রেলপথ নির্মাণের দায়িত্ব পায়। দীর্ঘ  ন্যারো গেজ লাইনটি ট্রেন চলাচলের জন্য খুলে দেওয়া হয় ১৯০৩ সালের ৯ নভেম্বর।
এই লাইনে ১০৩টি টানেল ও ৮৬৪টি সেতু (বহু-খিলানবিশিষ্ট গ্যালারি ধাঁচের সেতু, রোমান অ্যাকুইডাক্ট ধরনের) সেতু আছে। একটি সেতু দীর্ঘ এবং প্লেট গার্ডার স্প্যান ও স্টিল ট্রুস নির্মিত। ভূমির ঢাল ১: ৩৩ বা ৩%। ৩১৯টি বাঁক আছে। সবচেয়ে সংকীর্ণ বাঁকটি ৪৮ ডিগ্রি। এটি যে ইঞ্জিনিয়ার পর্বতের দুই প্রান্তকে জুড়তে চেয়ে সুড়ঙ্গ নির্মাণে ব্যর্থ হয়ে আত্মহত্যা করেন তার নামাঙ্কিত (তাকে সেই টানেলের কাছেই সমাহিত করা হয়েছিল)। তার ভারতীয় সঙ্গী ভালকু এইচ. এস. হ্যারিংটনকে পরিত্যক্ত সুড়ঙ্গটি থেকে দূরে আরেকটি সুড়ঙ্গ খুঁড়তে সাহায্য করেছিলেন। ভারতের তদনীন্তন ভাইসরয় তাকে একটি পদক ও একটি পাগড়ি দিয়ে সম্মানিত করেছিলেন।
কালকা থেকে শিমলা পর্যন্ত যাত্রাপথে পড়ে দীর্ঘ কোটি সুড়ঙ্গ, ধরমপুর মেন স্টেশন (কালকা থেকে  দূরে), সমতল জমিতে টাকসাল, গুমমান ও ধরমপুরের তিনটি লুপ, জাটোঘের দিকে তারাদেবী প্রসপেক্ট হিল, শিমলায় ওল্ড দোভেলদেল চেম্বার্সের টার্মিনাস (ইনভেরার্মের দিকে)। এই পথের অন্যান্য গুরুত্বপূর্ণ স্টেশনগুলি হল (কালকা থেকে দূরত্ব অনুসারে): দাগশাই (কালকা থেকে  দূরে এবং  উচ্চতায়) ও সোলান। গ্রীষ্মকালে এই অঞ্চলে প্রচুর পর্যটক আসেন। তাদের সুবিধার্থে বিভিন্ন যাত্রীবাহী ও পণ্যবাহী (বিশেষত আলু বহনকারী) ট্রেনের সঙ্গে সঙ্গে শিবালিক এক্সপ্রেস ও শিবালিক প্যালেস সেলুন নামে দুটি বিলাসবহুল ট্রেনও চালানো হয়। এছাড়া সেনাবাহিনীর প্রয়োজনেও বিভিন্ন ট্রেন চলে।
২০০৮ সালে নীলগিরি পার্বত্য রেল ও দার্জিলিং হিমালয়ান রেলের সঙ্গে এই লাইনটিও ইউনেস্কো কর্তৃক বিশ্ব ঐতিহ্যবাহী স্থান ঘোষিত হয়।
মাথেরান পার্বত্য রেল
মহারাষ্ট্রের ঐতিহ্যবাহী রেলপথ মাথেরান পার্বত্য রেলপথ তৈরি হয়েছিল ১৯০১ থেকে ১৯০৭ সালের মধ্যে। তৈরি করেছিলেন হুসেন আসমজি পিরভোয় এবং অর্থসাহায্য করেছিলেন তার বাবা স্যার আদমজি পিরভোয় (আদমজি গোষ্ঠীর)। এই রেলপথটি ৬১০ মিলিমিটার (২ ফুট) গেজ লাইন। পশ্চিমঘাট পর্বতমালায় কারজাট ও মুম্বইয়ের কাছে নেরাল ও মাথেরানের মধ্যে যোগাযোগ স্থাপন করেছে এই দীর্ঘ রেলপথটি। ১৯০০ সালে এই রেলপথ নির্মাণের পরিকল্পনা গৃহীত হয়েছিল। ১৯০৪ সালে নির্মাণকার্য শুরু হয় এবং ১৯০৭ সালে এই রেলপথ যাত্রী চলাচলের জন্য খুলে দেওয়া হয়। প্রথমে যে ট্র্যাকটি স্থাপিত হয় সেটি ছিল ৩০ এলবি/ইয়ার্ড রেল। কিন্তু এখন অপেক্ষাকৃত বেশি ভারী ৪২ এলবি/ইয়ার্ড রেল ব্যবহার করা হয়। ভূমির ঢালের পরিমাণ ১: ২০ (৫%)। অনেক বাঁক থাকায় রেলের গতিবেগ তে সীমাবদ্ধ।১৯৮০-এর দশক থেকে ধসের ভয়ে লাইনটি বর্ষাকালে বন্ধ রাখা হয়। তাছাড়া সারা বছরই এই পথে রেল চলে। মধ্য রেল এই রেলপথটি পরিচালনা করে।
এই লাইনের বৈশিষ্ট্য হল অশ্বখুরাকৃতি তীর। ক্ষয় রোধ করার জন্য তৈরি এই তীরগুলিকে দেখা যায় ট্রেন যখন বাঁক নেয় তখন। এই পথের গুরুত্বপূর্ণ স্টেশন ও বিশেষ বৈশিষ্ট্যগুলি হল, প্রথম নেরাল স্টেশন, হেরদাল হিল সেকশন, ভেকরা খুদ খাদ, “ওয়ান কিস টানেল” নামে পরিচিত (একটি চুম্বন করতে যে সময় লাগে সেই সময়ের মধ্যেই এই সুড়ঙ্গ পার হওয়া যায় বলে এমন নাম) এই পথের একমাত্র সুড়ঙ্গ, “ওয়াটার পাইপ” স্টেশন (এখন ডিজেল ইঞ্জিন ব্যবহৃত হয় বলে এই স্টেশনটি পরিত্যক্ত হয়েছে), দুটি সংকীর্ণ জিগজ্যাগ সহ মাউন্টেন বেরি, প্যানোরামা পয়েন্ট ও সর্বশেষ স্টেশন মাথেরান বাজার। মুম্বই ও পুণের মধ্যে ব্রডগেজ লাইনটি এই রেলপথের কাছেই অবস্থিত। এই দুই শহরকে যুক্তকারী রাস্তাটিও দুই বার এই লাইন পার হয়েছে।
কাংড়া উপত্যকা রেল
কাংড়া উপত্যকা রেলপথ উপ-হিমালয় অঞ্চলে অবস্থিত। পাঠানকোট থেকে যোগিন্দরনগর পর্যন্ত প্রসারিত দীর্ঘ এই রেলপথটি যে উপত্যকার উপর দিয়ে গিয়েছে সেটি প্রাকৃতিক সৌন্দর্য ও কিছু প্রাচীন হিন্দু তীর্থস্থানের অবস্থিতির জন্য খ্যাত। অধুনা উত্তর রেলের নিয়ন্ত্রণাধীন  গেজের এই লাইন তৈরির পরিকল্পনা গৃহীত হয়েছিল ১৯২৬ সালে। ১৯২৯ সালে এই রেলপথ চালু হয়। এই রেলপথ সাধারণত ‘কাংড়া টয় ট্রেন’ নামে পরিচিত। এই লাইনের সর্বোচ্চ বিন্দুটি আহজু স্টেশনে অবস্থিত। এর উচ্চতা । যোগিন্দরনগর টার্মিনাসের উচ্চতা । এই লাইনে ৯৭১টি অদ্ভুত নকশার সেতু ও দুটি সুড়ঙ্গ আছে। এর মধ্যে দুটি উল্লেখযোগ্য সেতু হল রেওন্দ নালার উপর একটি স্টিল আর্চ সেতু ও বনগঙ্গা নদীর উপর একটি গার্ডার সেতু। এই রেলপথে জমির ঢাল বেশি না হলেও সবচেয়ে খাড়াই অংশটি  দূরে অবস্থিত এখানে জমির প্রস্থ  এবং ঢাল ১:১৯ (চড়াইয়ের ঢাল ১:৩১ ও ১:২৫)। এই রেলপথে যেতে যেতে ধৌলাধর পর্বতমালার (বিশেষত কাংড়া ও মঙ্গোয়াল) শৃঙ্গগুলি এবং কাংড়া দুর্গের ধ্বংসাবশেষ দেখা যায়।
জম্মু বারামুল্লা রেলপথ
জম্মু বারামুল্লা রেলপথ হল ভারতের একটি নির্মীয়মান রেলপথ। এই রেলপথের মাধ্যমে জম্মু ও কাশ্মীর রাজ্যটি ভারতের অন্যান্য অঞ্চলের সঙ্গে যুক্ত হতে চলেছে। এই রেল প্রকল্পের সরকারি নাম ‘জম্মু উধমপুর শ্রীনগর বারামুলা রেলওয়ে লিঙ্ক’। জম্মু থেকে শুরু করে ৩৪৫ কিলোমিটার দূরে বারামুলা শহর পর্যন্ত এই রেলপথ প্রসারিত হবে।
অন্যান্য পরিকল্পিত প্রকল্প
বিলাসপুর-মান্ডি-লেহ রেল নির্মানকার্য শেষের পর বিশ্বের উচ্চতম রেলপথ হবে।
বাসক
thumb|বাসক পাতা বাসক একটি ভারত উপমহাদেশীয় ভেষজ উদ্ভিদ। এ উদ্ভিদটির বৈজ্ঞানিক নাম Justicia adhatoda। ভারত উপমহাদেশের প্রায় সর্বত্র এটি জন্মে। হিন্দীতে এক বলা হয় ‘আডুসা’, ‘বানসা’ অথবা ‘ভাসিকা’। তবে সংস্কৃত নামের ভিত্তিতে এটির ব্যবসায়িক নাম “বাসক”। আর্দ্র, সমতলভূমিতে এটি বেশি জন্মে। লোকালয়ের কাছেই জন্মে বেশি।
বর্ণনা
হালকা হলুদে রংয়ের ডালপালাযুক্ত গাছ, ঋতুভেদে সর্ব্বদাই প্রায় সবুজ থাকে। ক্ষোপ জাতীয় বাসক গাছ  প্রায় ৫/৬ ফুট উঁচু হয়। আষাঢ় শ্রাবণে সাদা ফুল হয়।
বল্লমাকারের পাতা বেশ বড়। ফুল ঘন, ছোট স্পাইকের ওপর ফোটে। স্পাইকের বৃন্ত পাতার চেয়ে ছোট। স্পাইকের ওপর পাতার আকারে উপপত্র থাকে যার গায়ে ঘন এবং মোটা শিরা থাকে। ফুলের দল (কোরোল্লা বা পত্রমূলাবর্ত) সাদা বর্ণ। তার ওপর বেগুনী দাগ থাকে। ফল সুপারি আকৃতির, বীজে ভর্তি।
ঔষধী গুণ
তাজা অথবা শুকনো পাতা ওষুধের কাজে লাগে। বাসকের পাতায় "ভার্সিনিন" নামের ক্ষারীয় পদার্থ এবং তেল থাকে। শ্বাসনালীর লালাগ্রন্থিকে সক্রিয় করে বলে বাসক শ্লেষ্মানাশক হিসেবে প্রসিদ্ধ । বাসক পাতার নির্যাস, রস বা সিরাপ শ্লেষ্মা তরল করে নির্গমে সুবিধা করে দেয় বলে সর্দি, কাশি এবং শ্বাসনালীর প্রদাহমূলক ব্যাধিতে বিশেষ উপকারী। তবে অধিক মাত্রায় খেলে বমি হয়, অন্তত: বমির ভাব বা নসিয়া হয়, অস্বস্তি হয়। পানির জীবাণু মুক্ত করতে, হাত-পা ফুলে গেলে, চামড়ার রং উজ্জ্বল করতে এ গাছের উপকারিতা অনেক।
দেশজ চিকিৎসায় কাশি ছাড়াও বিভিন্ন রোগে এর ব্যবহার রয়েছে। অম্লপিত্ত, কৃমি, রক্তশ্রুতি, শ্বাসকষ্ট, গাত্র দুর্গন্ধ, খোস-পাঁচড়া, অর্শ, বসন্ত, টিউমার এবং জীবাণুনাশে এমনকি গায়ের রং ফর্সাকরণেও বাসক পাতার ব্যবহারের উল্লেখ রয়েছে। বৈজ্ঞানিক পরীক্ষায় বাসকের ভেষজ গুণাবলি প্রমাণিত হয়েছে।
অন্যান্য উপকারিতা
বাসকের পাতা সবুজ খাদ্য হিসেবে ব্যবহৃত হয় এবং পাতা থেকে হলদে রং পাওয়া যায়। বাসক পাতায় এমন কিছু ক্ষারীয় পদার্থ আছে যায় ফলে ছত্রাক জন্মায় না এবং পোকামাকড় ধরে না বলে ফল প্যাকিং এবং সংরক্ষণ করার কাজে ব্যবহৃত হয়। পাতায় কিছু দুর্গন্ধ আছে বলে পশুরা মুখ দেয় না। সেই কারণে চাষ আবাদের জন্য জমি উদ্ধারের কাজে বাসকের পাতা বিশেষ উপকারী।
আবু সুফিয়ান শাকিল
আবু সুফিয়ান শাকিল একজন বাংলাদেশী দাবা আন্তর্জাতিক মাস্টার এবং জাতীয় দাবা প্রশিক্ষক।
কর্মজীবন
শাকিল এফআইডিই মাস্টার খেতাব পান ২০০১ সালে এবং আন্তর্জাতিক মাস্টার খেতাব পান ২০১১ সালে।
খাগডহর ইউনিয়ন
খাগডহর ইউনিয়ন‌ বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলার একটি ইউনিয়ন।
আয়তন ও জনসংখ্যা
আয়তন – ১২.৭০ (বর্গ কিঃ মিঃ),২০১১ সালের আদম শুমারি অনুযায়ী লোকসংখ্যা – ২৭১২৪ জন (প্রায়)। গ্রামের সংখ্যা – ১৪টি, মৌজার সংখ্যা – ১৩ টি, হাট/বাজার সংখ্যা -৩ টি।
শিক্ষা
শিক্ষার হার :
শিক্ষা প্রতিষ্ঠান ২০০১ এর শিক্ষা জরীপ অনুযায়ী সরকারি কলেজ –১টি, মাধ্যমিক বিদ্যালয়-০২টি, নিম্ন মাধ্যমিক বিদ্যালয় -০১টি, সরকারি প্রাথমিক বিদ্যালয়- ১২টি,কমিউনিটি বিদ্যালয় ০১টি,ভোকেশনাল বিদ্যালয়-০১টি, মাদ্রাসা-১৫ টি,মহিলা মাদ্রসা-০৪টি।
যোগযোগ ব্যবস্থা
ময়মনসিংহ সদর উপজেলা থেকে খাগডহর ইউনিয়ন পরিষদ সহ বিভিন্ন গ্রামের যাতায়াত ব্যবস্থা হলো বাস, সি.এন.জি অটো।
জনপ্রতিনিধি
বর্তমান চেয়ারম্যান- আনোয়ার হোসেন খান
হামিদাবাদ মহাবিদ্যালয়, জমাদারহাট
হামিদাবাদ মহাবিদ্যালয়, জমাদারহাট (ইংরাজীঃ Hamidabad College, Jamadarhat) বিদ্যালয়টি ১৯৭৯ সালের ১৬ নভেম্বর তারিখে প্রতিষ্ঠিত হয়েছিল। আসামের ধুবুরী জেলার ব্রহ্মপুত্র নদ-এর দক্ষিণ পারের জমাদারহাট নামের স্থানটিতে এই মহাবিদ্যালয়টি অবস্থিত। মহাবিদ্যালয়টি পোরাভিটা বাজার থেকে আধ কিলোমিটার দূরে সাতসিয়া গাঁওতে অবস্থিত। ফকিরগঞ্জ থানা থেকে প্রায় ১০ কিলোমিটা দূরে (উত্তর-পশ্চিম মেরুত) অবস্থিত, টিক্রিকিল্লা বাজার (মেঘালয়) থেকে প্রায় ১২ কিলোমিটার দূরে, লক্ষিপুর নগর থেকে পশ্চিম-উত্তর মেরুতে প্রায় ২৫ কিলোমিটার দূরে। হামিদাবাদ মহাবিদ্যালয়ের মোট আসনের সংখ্যা ৯০০টি। মহাবিদ্যালয়টিতে আর্টস ষ্ট্রিম (কলা শাখা) কোর্সগুলি পড়ানো হয়। সাথে একটি মেজর বিষয়ও বেছে নিতে হয়। আর্টসের বাইরে এই মহাবিদ্যালয়টিতে বিজ্ঞান তথা অর্থনীতির বিষয়সমূহ নেওয়ার সুবিধা নেই। এই মহাবিদ্যালয়টি গুয়াহাটি বিশ্ববিদ্যালয়ের অধীন।
ইতিহাস
এই মহাবিদ্যালয়টি ১৯৭৯ সালের ১৬ নভেম্বর তারিখে মৌলানা পীর আব্দুল হামিদ খান ভাসানী সাহেব এই অঞ্চলের শিক্ষার উন্নতির জন্য স্থাপন করেছিলেন। কলেজটি স্থাপন হওয়ার পরপরই দীর্ঘদিন ধরে সরকারীকরণ হওয়া ছিল না। অবশেষে দীর্ঘদিন পরে মহাবিদ্যালয়টি ০১/০১/২০১৩ সাল থেকে আসাম সরকার কর্তৃক প্রবর্তিত হয়েছে, এটি মহাবিদ্যালয়ের শুভাকাংক্ষীদের জন্য অপরিসীম আনন্দ এবং গৌরবের কথা।
হোসেলু
হোসে লুইস মাতো সানমার্তিন (Joselu; জন্ম: ২৭ মার্চ ১৯৯০; হোসেলু নামে সুপরিচিত) হলেন একজন জার্মান–স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব রিয়াল মাদ্রিদ এবং স্পেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
২০০৮ সালে, হোসেলু স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় তিন বছর যাবত স্পেনের বয়সভিত্তিক দলের হয়ে খেলার পর, তিনি ২০২৩ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৪ ম্যাচে ৩টি গোল করেছেন।
প্রারম্ভিক জীবন
হোসে লুইস মাতো সানমার্তিন ১৯৯০ সালের ২৭শে মার্চ তারিখে পশ্চিম জার্মানির স্টুটগার্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হোসেলু স্পেন অনূর্ধ্ব-১৯, স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০০৮ সালের ২রা অক্টোবর তারিখে তিনি ২০০৯ উয়েফা ইউরোপীয় অনূর্ধ্ব-১৯ চ্যাম্পিয়নশিপ বাছাইপর্বে ফ্যারো দ্বীপপুঞ্জ অনূর্ধ্ব-১৯ দলের বিরুদ্ধে ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।
ম্যালিস ডি আরাউজো হত্যাকাণ্ড
তদন্ত
থাম্ব|লে পন্ট-ডি-বিউভোইসিন, ইসার, যে শহরে ম্যালিস ডি আরাউজো উধাও হয়ে যায় থাম্ব|একটি অডি এ৩, নর্ডাহল লেল্যান্ডাইসের মালিকানাধীন ম্যালিস ডি আরাউজোকে সর্বশেষ ২৭ আগস্ট ২০১৭ তারিখে ভোর ৩:০০ টায় ইসারের লে পন্ট-ডি-বিউভোইসিনের একটি বিয়েতে দেখা গিয়েছিল। বিয়েতে কর্মরত একজন ডিজে তাকে নিখোঁজ ঘোষণা করার পর অতিথিরা তৎক্ষণাৎ তাকে খুঁজতে শুরু করেন এবং এক ঘণ্টা অনুসন্ধানের পর পুলিশ অভিযোগ দায়ের করা হয়। এর পরের মাসগুলোতে পুলিশ ১৮০ জন বিবাহের অতিথির সাক্ষাৎকার নেয়। স্থানীয় স্বেচ্ছাসেবকদের সাথে তারা এলাকার চারপাশের ঘন বনের মধ্যেও অনুসন্ধান চালায়।
নর্ডাহল লেলান্ডাইস, একজন প্রাক্তন সৈনিক, যিনি বিয়েতে অংশ নিয়েছিলেন। ২০১৭ সালের সেপ্টেম্বর মাসে তার অডি এ৩ গাড়িতে ডি আরাউজোর ডিএনএ-র চিহ্ন পাওয়া যাওয়ার পরে তাকে হেফাজতে নেওয়া হয়। গাড়িতে তল্লাশি চালানোর পরে দুটি পুলিশ কুকুর গুরুতর অসুস্থ হয়ে পড়ে। ডি আরাউজো নিখোঁজ হওয়ার কয়েক ঘণ্টা পরে লেলান্ডাইস এটি পরিষ্কার করেছিলেন এবং একটি শক্তিশালী সাবান ব্যবহার করেছিলেন বলে জানা গেছে। একটি গাড়ি ধোয়া সিসিটিভি ক্যামেরায় তাকে দুই ঘণ্টারও বেশি সময় ধরে গাড়ি পরিষ্কার করতে দেখা গেছে।  সিসিটিভি ফুটেজে দেখা গেছে যে ডি আরাউজো নিখোঁজ হওয়ার কিছু আগে লেলান্ডাইস তার গাড়ির যাত্রী আসনে "সাদা পোশাক পরিহিত একটি ছোট, ক্ষীণকায় ব্যক্তি"কে নিয়ে বিয়ের স্থান ছেড়ে চলে যান। লেলান্ডাইসের মোবাইল ফোনটি এই সময়ে বিমান মোডে ছিল, এবং তারপরে ৩৯ মিনিট পরে পুনরায় সংযুক্ত হয়, যখন তিনি একা বিয়েতে ফিরে আসেন।
১৪ ফেব্রুয়ারি ২০১৮ তারিখে, লেলান্ডাইস ডি আরাউজোকে হত্যার কথা স্বীকার করেন এবং পুলিশকে সেখানে নিয়ে যান যেখানে তিনি তার মৃতদেহ লুকিয়ে রেখেছিলেন। তিনি অভিশংসকদের বলেছিলেন যে তিনি তাকে "অনিচ্ছাকৃতভাবে" হত্যা করেছেন তবে আরও বিশদ ভাবে বলতে অস্বীকার করেছেন। পোস্টমর্টেম প্রমাণ করে যে মেয়েটির চোয়াল ভেঙে গেছে, সম্ভবত মুখে হিংস্র আঘাত থেকে। লেলান্ডাইস কে ১৬ ফেব্রুয়ারি ২০১৮ থেকে লিওঁর ঠিক বাইরে ব্রনের একটি কারাগারে মনোরোগ বিভাগে আটক রাখা হয়েছে।
অন্যান্য ক্ষেত্রে লিঙ্ক
ডি আরাউজোর মৃত্যুর তদন্ত কারী প্রসিকিউটররা সন্দেহ করেছিলেন যে লেলান্ডাইস একজন সিরিয়াল কিলার। ২০১৭ সালের ২১ ডিসেম্বর, তার বিরুদ্ধে ২৩ বছর বয়সী সৈনিক আর্থার নয়েরকে হত্যার অভিযোগ আনা হয়, যিনি ১২ এপ্রিল ২০১৭ তারিখে চাম্বেরির একটি ডিস্কো থেকে হিচ-হাইক করার পর নিখোঁজ হয়ে যান। তদন্তকারীরা জানতে পেরেছেন যে লেলান্ডাইসের মোবাইল ফোনটি নয়েরের একই সময়ে একই এলাকায় ছিল। নজরদারি ক্যামেরায় এলাকায় লেলান্ডাইসের অডি এ৩ গাড়িটি শনাক্ত করা হয়েছিল। তার কম্পিউটারের বিশ্লেষণে দেখা গেছে যে নয়ের নিখোঁজ হওয়ার দুই সপ্তাহ পরে তিনি ইন্টারনেটে "মানব দেহের পচন" অনুসন্ধান করেছিলেন। লেলান্ডাইস নোয়ারকে লিফট দেওয়ার কথা স্বীকার করেছেন কিন্তু প্রথমে তার মৃত্যুর সাথে জড়িত থাকার কথা অস্বীকার করেন, শেষ পর্যন্ত ২৯ মার্চ ২০১৮ তারিখে হত্যার কথা স্বীকার করেন। লেলান্ডাইসের সাথে যুক্ত হতে পারে এমন অন্যান্য ক্ষেত্রে জঁ-ক্রিস্টোফ মোরিন এবং আহমেদ হামাদুর নাম পাওয়া যাচ্ছে, যারা যথাক্রমে ২০১১ এবং ২০১২ সালে ফোর্ট ডি তামিতে একটি উৎসব থেকে নিখোঁজ হয়ে যায়।
খালিদ বিন মহসিন শারি
খালিদ বিন মহসিন শারি (জন্ম ১৯৯১) হচ্ছেন একজন সৌদি আরবীয় ব্যক্তি যিনি ২০১৩ সালের আগস্ট মাসে ওজন নিয়ে জীবিত সবচেয়ে ভারী এবং দ্বিতীয় সবচেয়ে ভারী ব্যক্তি হিসেবে জন ব্রওয়ার মিনোশের পর লিপিবদ্ধ ইতিহাসে স্থান করে নেন। তার ২০৪ বিএমআই ছিল, যা আজপর্যন্ত সর্বোচ্চ হিসেবে লিপিবদ্ধ। সৌদি আরবের রাজধানী রিয়াদে তার নিজ বাড়ি থেকে ২ বছর যাবত বেরিয়ে যেতে অক্ষম খালিদ বিন মহসিনকে চিকিৎসা নিতে স্থানান্তর করার জন্য বাদশাহ আব্দুল্লাহ আদেশ দেন। এই চিকিৎসার ফলশ্রুতিতে, ছয়মাসের মধ্যে তার শরীরের  ওজন কমে যায়—যা তার দেহের অর্ধেক ওজন ছিল। ২০১৬-তে ফক্স নিউজের বর্ণনা মতে তিনি একজন চলাচলকারী সহযোগীর সাথে হাঁটছিলেন।
জোশ বাটলার (ক্রিকেটার)
জোশ বাটলার (জন্ম: ৮ আগস্ট ১৯৯৬) একজন পেশাদার ক্রিকেটার যিনি গার্নসির খেলেছেন। । তিনি ২০১৬ আইসিসি ওয়ার্ল্ড ক্রিকেট লীগ বিভাগের পাঁচটি টুর্নামেন্টে খেলেছিলেন। ২০১৯ সালের মে মাসে, তাকে ২০১৯ টি-টোয়েন্টি ইন্টার-ইনসুলার কাপের জন্য গার্নেসির স্কোয়াডের অধিনায়ক হিসাবে মনোনীত করা হয়েছিল। তিনি ৩১ মে ২০১৮ তারিখে জার্সির বিপক্ষে গার্নসির হয়ে টি-টোয়েন্টি আন্তর্জাতিক (টি-টোয়েন্টি) তে আত্মপ্রকাশ করেছিলেন। একই মাসে, গের্নসে ২০১৮-১৯ আইসিসি টি-টোয়েন্টি বিশ্বকাপের ইউরোপ বাছাইপর্বের টুর্নামেন্টের আঞ্চলিক ফাইনালের জন্য তাকে গের্নেসির স্কোয়াডের অধিনায়ক মনোনীত করা হয়েছিল।
সুনামপুর
ভৌগোলিক অবস্থান
সুনামপুর গ্রামটি দুইদিক দিয়ে নদী বেষ্টিত। গ্রামের উত্তর-পূর্ব দিক থেকে কুশিয়ারা ও দক্ষিণ-পশ্চিম দিক থেকে কুড়া নদী বা রাধাজুড়ি খাল প্রবাহিত হয়েছে। সুনামপুর গ্রামের উত্তরে চন্দরপুর, পশ্চিমে ইসলামপুর, পূর্বে আহমেদপুর এবং দক্ষিণে রায়গড় অবস্থিত।
জনউপাত্ত
সুনামপুর গ্রামের মোট জনসংখ্যা ২,৮৩১ জন।
শিক্ষা ও সংস্কৃতি
সুনামপুর গ্রামে দুইটি বিদ্যালয়, ৩টি মাদ্রাসা, ৫টি মসজিদ, ২টি ইদগাহ এবং ৩টি কবরস্থান রয়েছে।
যোগাযোগ
সুনামপুর সিলেট শহর থেকে সড়কপথে ২৮ কিলোমিটার পূর্বে অবস্থিত। এছাড়া গোলাপগঞ্জ উপজেলা সদর থেকে সুনামপুরের দূরত্ব প্রায় ১০ কিলোমিটার। সুনামপুর বিয়ানীবাজার থেকে ১৩ কিলোমিটার, সুতারকান্দি সীমান্ত থেকে ২৭ কিলোমিটার, বড়লেখা থেকে প্রায় ৩০ কিলোমিটার এবং জুড়ী থেকে প্রায় ৪০ কিলোমিটার দূরত্বে অবস্থিত।
গ্রামের পূর্ব দিকে কুশিয়ারা নদীর ওপর ১৯৯৯ সালে সুনামপুর-চন্দরপুর সেতু নির্মাণের প্রকল্প গ্রহণ করা হলেও ২০১৫ সালে কাজ শেষে উদ্বোধন করা হয়। সেতুটি জুড়ী, বড়লেখা ও বিয়ানীবাজারকে গোলাপগঞ্জ ও সিলেট শহরের সাথে সংযুক্ত করেছে।
গোপালগঞ্জ-২
গোপালগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গোপালগঞ্জ জেলায় অবস্থিত জাতীয় সংসদের ২১৬নং আসন।
সীমানা
গোপালগঞ্জ-২ আসনটি গোপালগঞ্জ জেলার গোপালগঞ্জ সদর উপজেলা ও কাশিয়ানী উপজেলার সিংগা ইউনিয়ন, হাতিয়াড়া ইউনিয়ন, পুইশুর ইউনিয়ন, বেথুড়ী ইউনিয়ন, নিজামকান্দি ইউনিয়ন, ওড়াকান্দি ইউনিয়ন ও ফুকরা ইউনিয়ন নিয়ে গঠিত।
নব্য-অ্যাসিরীয় সাম্রাজ্য
প্রারম্ভিক নব্য-অ্যাসিরীয় রাজারা প্রধানত উত্তর মেসোপটেমিয়া ও সিরিয়ার বেশিরভাগ অংশে অ্যাসিরীয় নিয়ন্ত্রণ পুনরুদ্ধার করার বিষয়ে উদ্বিগ্ন ছিলেন, যেহেতু পূর্ববর্তী মধ্য অ্যাসিরীয় সাম্রাজ্যের উল্লেখযোগ্য অংশগুলি দীর্ঘ পতনের সময় হারিয়ে গিয়েছিল। দ্বিতীয় আশুর্নাসিরপালের (আনু.. ৮৮৩-৮৫৯ খ্রিস্টপূর্ব) অধীনে, অ্যাসিরীয়া আরও একবার নিকট প্রাচ্যের প্রভাবশালী শক্তি হয়ে ওঠে, উত্তরে অবিসংবাদিতভাবে শাসন করে। আশুর্নাসিরপালের অভিযান ভূমধ্যসাগর পর্যন্ত পৌঁছেছিল, এবং তিনি সাম্রাজ্যের রাজধানী ঐতিহ্যবাহী শহর আসুর থেকে সবচেয়ে কেন্দ্রীয়ভাবে অবস্থিত নিমরুদে স্থানান্তরও তদারকি করেছিলেন।
মে
থাম্ব|মাস মে গ্রেগরীয় বর্ষপঞ্জি বা খ্রিস্টীয় বর্ষপঞ্জী অনুসারে বছরের পঞ্চম মাস। এ মাসে মোট ৩১ দিন।
মে মাসে উত্তর গোলার্ধে বসন্ত কাল এবং দক্ষিণ গোলার্ধে শরৎ কাল থাকে। যার ফলে দক্ষিণ গোলার্ধে মে মাস হল উত্তর গোলার্ধের নভেম্বর মাসের সমতুল্য। মে মাসের শেষ দিক থেকে মূলত গ্রীষ্মকালীন ছুটি শুরু হয়।
তিলদা নেওয়ারা
তিলদা নেওয়ারা (Tilda Newra) ভারতের ছত্তিসগড় রাজ্যের রায়পুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে তিলদা নেওয়ারা শহরের জনসংখ্যা হল ২৬,৬৩৭ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে তিলদা নেওয়ারা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
কন্যাশ্রী প্রকল্প
কন্যাশ্রী প্রকল্প অর্থনৈতিকভাবে পিছিয়ে থাকা পরিবারকে নগদ সহায়তার মাধ্যমে মেয়েদের জীবন ও অবস্থার উন্নয়নে পশ্চিমবঙ্গের সরকার কর্তৃক গৃহীত একটি উদ্যোগ, যাতে অর্থনৈতিক সমস্যার কারণে কোনো পরিবার আঠারো বৎসর বয়সের আগে তাদের মেয়ে সন্তানের বিয়ের ব্যবস্থা না করে। এই প্রকল্পের অন্যতম অভিপ্রায় হল, আর্থিক ভাবে পিছিয়ে থাকা গরিব দুঃস্থ মেয়েদের উচ্চ শিক্ষার জন্য তুলে আনা। এই প্রকল্প তার নক্সা ও সুশাসনের বৈশিষ্ট্যের জন্য একাধিক জাতীয় ও আন্তর্জাতিক স্বীকৃতি লাভ করেছে।
2013 সালে পশ্চিমবঙ্গের সরকারের উদ্যোগে মহিলাদের জন্য ঘোষণা করেছেন। এই প্রকল্পটি বর্তমানের সর্ববৃহৎ প্রকল্প।
একটি শর্তাধীন অর্থ ট্রান্সফার প্রকল্প
এই স্কিমটির দুটি উপাদান রয়েছে:
বার্ষিক বৃত্তির যোগ্যতা নির্ণায়ক শর্তগুলি হলো-
এক কালীন বৃত্তির যোগ্যতা নির্ণায়ক শর্তগুলি হলো-
পুরস্কার এবং স্বীকৃতি
এই প্রকল্প তার নক্সা ও সুশাসনের বৈশিষ্ট্যের জন্য একাধিক জাতীয় ও আন্তর্জাতিক স্বীকৃতি লাভ করেছে।
কন্যাশ্রী দিবস
সমগ্র রাজ্য জুড়ে এই প্রকল্পটি উন্নীত করার জন্য ১৪ই আগস্ট কন্যাশ্রী দিবস হিসেবে উদ্‌যাপন করা হয়। ১৪ই আগস্ট,২০১৩ তারিখে রাজ্যের ব্যাপক অনুষ্ঠানগুলি প্রকল্পটি প্রচারের জন্য অনুষ্ঠিত হয়। কলকাতায় এই অনুষ্ঠানে পশ্চিমবঙ্গের মুখ্যমন্ত্রী মমতা বন্দোপাধ্যায়ের সভাপতিত্ব করেন। জেলাগুলিতে সরকার দ্বারা সচেতনতা প্রচারের আয়োজন করা হয়েছিল।
কন্যাশ্রী ক্লাব
কন্যাশ্রী ক্লাব (Kanyashree Club) কন্যাশ্রী প্রকল্পের অন্যতম গুরুত্বপূর্ণ একটি অংশ। বিদ্যালয় বিদ্যালয় ক্লাব গঠন করার মাধ্যমে কন্যাশ্রী প্রকল্পের আওতাভুক্ত কিশোরী মেয়েদের দল গঠন ও মত বিনিময়ের সুযোগ করে দেওয়া হয়। সেখানে তারা নিজেদের বিভিন্ন বিষয় শিক্ষা হোক সমাজ হোক শরীর হোক সেই সমস্ত বিষয়ে তাদের কৌতুহল জিজ্ঞাসা সমস্ত কিছু আলোচনার একটি প্লাটফর্ম।
কন্যাশ্রী প্রকল্পের সাফল্য
১৪ ই আগস্ট, ২০১৯ কন্যাশ্রী প্রকল্পের সফলতা ৬ম বর্ষ অতিক্রম করে, পশ্চিমবঙ্গ রাজ্যের সবকটি জেলাতে কন্যাশ্রী প্রকল্পের সাফল্য দিবস পালিত হয়।
নেলী, ১৯৮৩
নেলী, ১৯৮৩ হল একটি অসমীয়া ইতিহাস বই যা ১৯৮৩ সালে আসাম আন্দোলনের সময় সংঘটিত নেলি গণহত্যার উপর ভিত্তি করে রচিত। গ্রন্থটির রচয়িতা দিগন্ত শর্মা। বইটি প্রকাশ করেছে একলব্য প্রকাশন, জোড়হাট, আসাম।
গল্প
১৭ ফেব্রুয়ারী ১৯৮৩ তারিখে দুটি ট্রাক বোঝাই পুলিশ কন্টিনজেন্ট বোরবোরিতে আসে এবং বাসিন্দাদের আশ্বস্ত করে যে তারা কাছাকাছি টহল দিচ্ছে এবং তাদের সম্পূর্ণ নিরাপত্তা দেওয়া হয়েছে। নিরাপত্তা কর্মীদের দ্বারা নিরাপত্তার আশ্বাস পেয়ে, নেলীর মুসলিম বাসিন্দারা ১৮ ফেব্রুয়ারি ১৯৮৩ তারিখে যথারীতি বাইরে কাজ করতে যান। সকাল সাড়ে ৮টার দিকে হঠাৎ করে তিনদিক থেকে জনতা গ্রামবাসীকে ঘিরে ধরে কপিলি নদীর দিকে ধাক্কা দিয়ে আক্রমণ করে। ধারালো অস্ত্র, বর্শা এবং কয়েকটি বন্দুক নিয়ে সজ্জিত লোকজন সংগঠিতভাবে নেলীর দিকে এগিয়ে গেল। আক্রমণকারীরা পুরো গ্রাম ঘেরাও করে এবং কপিলি নদীর দিকে নির্দেশিত পাশটি খোলা রেখে দেয়। নৌকায় হামলাকারীও ছিল। সকাল ৯টার দিকে এ হত্যাকাণ্ড শুরু হয়ে বিকাল ৩টা পর্যন্ত চলে। কুখ্যাত নেলি গণহত্যার শিকার বেশিরভাগ মহিলা এবং শিশু ছিল যার ফলস্বরূপ ৩,০০০ প্রাণ হয়েছিল (বেসরকারি হিসেবে ১০,০০০)।
জীবিতদের নগাঁও থানায় নিয়ে যাওয়া হয়েছিল। জীবিতদের বেশিরভাগকে নগাঁওয়ের নেলি ক্যাম্পে রাখা হয়েছিল এবং স্বাভাবিক অবস্থা পুনরুদ্ধারের পরে তারা ১৪ দিন পর তাদের গ্রামে ফিরে আসে। পুলিশ ৬৮৮টি ফৌজদারি মামলা দায়ের করেছে, যার মধ্যে ৩৭৮টি মামলা "প্রমাণের অভাবে" বন্ধ করা হয়েছে এবং ৩১০টি মামলা চার্জশিট করা হয়েছে এবং আসাম চুক্তির অংশ হিসাবে সরকার এই সমস্ত মামলা বাদ দিয়েছে। ফলে একজনও শাস্তি পায়নি।
ওলেস সানিন
জীবনী
ভলিন ওব্লাস্টের কামিন-কাশিরস্কিতে জন্মগ্রহণ করেন। তিনি ১৯৯৩ সালে কিয়েভের ইভান কার্পেনকো-ক্যারি ন্যাশনাল ইউনিভার্সিটি অফ থিয়েটার, ফিল্ম এবং টিভি থেকে অভিনেতার ক্লাসে (শিক্ষক: ভ্যালেন্টিনা জিমনিয়া) স্নাতক হন এবং ১৯৯৮ সালে ফিচার ফিল্মের জন্য চলচ্চিত্র পরিচালনার কোর্স (শিক্ষক: লিওনিড ওসিকা) শেষ করেন। তিনি নেদারল্যান্ডস এবং মার্কিন যুক্তরাষ্ট্রে তার ইন্টার্নশিপ করেছেন। ১৯৯৪-২০০০ সালে তিনি আন্তর্জাতিক সংস্থা ইন্টারনিউজ নেটওয়ার্ক (বর্তমানে ইন্টারনিউজ ) এর ইউক্রেনীয় শাখার ফিচার এবং ডকুমেন্টারি ফিল্ম বিভাগে চলচ্চিত্র পরিচালক, ফটোগ্রাফির পরিচালক, প্রযোজনা পরিচালক হিসাবে কাজ করেছিলেন।তিনি কয়েক ডজন ডকুমেন্টারি তৈরি করেছেন (যেমন ইন্টারনিউজ নেটওয়ার্ক, কানাল+, ইউক্রেনীয় টিভি চ্যানেল 1+1, এনটিভি, টিএনটি, পোলস্যাট, ডালাস স্টুডিও, আইকন, প্রো হেলভেসিয়া ইত্যাদি স্টেশনগুলির জন্য)। তিনি বেশ কয়েকটি তথ্যচিত্রের ফটোগ্রাফির পরিচালক ছিলেন এবং কয়েকটি তথ্যচিত্র ও ফিচার শর্ট ফিল্ম পরিচালনা করেছিলেন।
সানিন ইউক্রেনীয় অ্যাসোসিয়েশন অফ ইয়াং সিনেমাটোগ্রাফারদের সভাপতিত্ব করেন।
তিনি বান্দুরা, তোরবান, হার্ডি-গুর্ডি বাজান এবং হার্ডি-গুর্ডি খেলোয়াড়দের ভলহিনিয়া ঐতিহ্য অনুসরণ করেন।
দাদার নৈপুণ্যে আয়ত্ত করে নিজেই বাদ্যযন্ত্র তৈরি করতেন। Oleś Smyk ছদ্মনাম ব্যবহার করে ( Олесь Смик ) ), তিনি কিয়েভ কোবজার গিল্ডের সদস্য।
তার দুটি ফিচার ফিল্ম, প্রথম মামায় (২০০৩) এবং দ্য গাইড (২০১৪), সেরা বিদেশী ভাষার চলচ্চিত্রের জন্য একাডেমি পুরস্কারের জন্য অফিসিয়াল ইউক্রেনীয় এন্ট্রি ছিল।
ইউক্রেনীয় কোবজারদের ভাগ্য সম্পর্কে গাইড ১০ অক্টোবর, ২০১৪ এ ৩০ তম ওয়ারশ ফিল্ম ফেস্টিভ্যালে প্রিমিয়ার হয়েছিল ।
ফিফা বিশ্বকাপ ফাইনালের তালিকা
ফিফা বিশ্বকাপ (ফুটবল বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা, যেখানে ফিফা বা আন্তর্জাতিক ফুটবল সংস্থার সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
সর্বশেষ ২০২২ বিশ্বকাপে শিরোপাধারী দল হচ্ছে আর্জেন্টিনা।
পাদ টীকা
<references group="দ্রষ্টব্য"/>
তথ্যসূত্র
সাধারণ
নির্দিষ্ট
হাজি খান্মাম্মাদভ
হাজি দাদাশ অগলু খান্মাম্মাদভ (Hacı Xanməmmədov) (জুন ১৫,১৯১৮ ডারবেন্ট – এপ্রিল ৭, ২০০৫, বাকু) ছিলেন একজন আজারবাইজানি এবং সোভিয়েত সুরকার। তিনি প্রথম আজেরি আঞ্চলিক গানের তারযুক্ত সরঞ্জাম টার এবং কামানছেহ  বিষয়ে রচনার জন্য বিখ্যাত।
প্রাথমিক জীবন
খান্মাম্মাদভ ডারবেন্ট ( বর্তমান নাম- দাগেস্তান, রাশিয়া) এ জন্মগ্রহণ করেন এবং ১০ বছর বয়সে টার নিয়ে শিক্ষা গ্রহণ শুরু করেন। ১৯৩২ সালে, তিনি একটি কঠিন অভিজ্ঞতা লাভ করেন; তার বাবা এবং চাচাকে গ্রেট পার্জ এর সময়কালে জমি দখলের অভিযোগে গ্রেফতার করা হয় এবং সাইবেরিয়াতে স্থায়ীভাবে নির্বাসিত করে। খান্মম্মাদভ মাধ্যমিক স্কুলের শিক্ষা লাভ শেষে, তার মা, যিনি ছয় সন্তান লালন পালনের জন্য সংগ্রাম করছিলেন, তাকে বাকুতে উযেয়ির হাজিবেয়ভের খোঁজে পাঠান। উযেইর হাজিবেয়ভ ছিলেন একজন আজারবাইজানি সুরকার যিনি তার শীল্পের পৃষ্ঠপোষকতা'র জন্য বিখ্যাত ছিলেন। প্রকৃতপক্ষে, হাজিবেয়ভ ছেলেটিকে বাসস্থানের যোগান দেন এবং সঙ্গীত প্রণোদিত হওয়ার পর তিনি আসাফ যেয়নালি সংগীত কলেজে নথিভুক্ত করান।
অবদান
খান্মাম্মাদভ তার প্রথম গান গোযাল পারি ("রূপবতী জলদেবী"), ১৯৪২ সালে সুরকরণ করেন। ১৯৪৬ সালে ঐকতান সঙ্গীতের প্রতিষ্ঠার জন্য তাকে তাবরিজ এ পাঠানো হয় যা তখন সোভিয়েতের আজারবাইজানি সরকার দ্বারা পরিচালিত হতো। কিন্তু আবেদনটি অপসারিত হওয়ার পর তিনি বাকুতে ফিরে আসেন। ১৯৪৭ সালে, খান্মাম্মাদভ আজারবাইজানি স্টেট কনজারভেটরিতে আঞ্চলিক গান এবং সংগীতের গঠনের উপর পড়াশুনা করতে ভর্তি করানো হয়। সেখানে তিনি যথাক্রমে হাজিবেয়ভ এবং গারা গারায়েভ দ্বারা শিক্ষা লাভ করেন। ১৯৫২ সালে তিনি স্নাতক লাভ করেন।  গারায়েভ তাকে তার স্নাতকের জন্য টার এবং ঐকতান সঙ্গীতের জন্য গান বিষয়ক রচনা লেখার আহ্বান করেন।
খান্মাম্মাদভ দুইটি সফল সঙ্গীত কমেডি রচনা করেন যথাঃ বির দাজিগা ("এক মিনিট", ১৯৬১; মাহারাম আলিযাদেহ লিরিক দেন)। এটি ছিল তেল কর্মীদের জীবন সম্পর্কে। এবং আরেকটি হলো বুতুন আর্লার ইয়াখশিদির ("সব স্বামীই ভাল", ১৯৭১; আলেক্সান্দ্‌র খালদেয়েভ এর লিরিক দেন)। এছাড়াও তিনি প্রায় ১৫০টি গান রচনা করেন, যার বেশিরভাগই যার বেশিরভাগই সোভাকাত আল্কবারভা এর দুঃখপূর্ণ কণ্ঠ কর্তৃক গাওয়ার জন্য নির্দিষ্ট করে রচনা করা হয়।
সুরকার হিসেবে কাজ করারা পাশাপাশি, খান্মাম্মাদভ আজারবাইজান মিউজিক্যাল কমেডি থিয়েটারে ১৯৪৪-১৯৪৮ পর্যন্ত পরিচালক, ১৯৫২ থেকে ১৯৫৪ পর্যন্ত আজারবাইজান স্টেট ফোক সং এন্ড ড্যান্স এন্সেম্বল এর শৈল্পিক পরিচালক এবং ১৯৬৬-১৯৬৮ পর্যন্ত আজারবাইজান স্টেট ফিলহারমনিক সোসাইটতে পরিচালক হিসেবে কাজ করেন।
স্বীকৃতি
খান্মাম্মাদভের আজারবাইজান সঙ্গীতে অবদান স্টেট লেভেলে স্বীকৃত। এছাড়াও তিনি কিছু পুরস্কার পান, যথাঃ আজারবাইজানের সম্মানিত কলা কর্মী (১৯৬৭), আজারবাইজানের জনগনের শিল্পী (১৯৮৮), আজারবাইজান স্টেট কনজারভেটরির অধ্যাপক (১৯৯৩), অর্ডার অব অনার (১৯৯৮) এবং ২০০১ সাল থেকে রাষ্ট্রপতীয় মাসিক সুবিধা লাভ করেন।
খান্মাম্মদ্ভ ৮৭ বছর বয়সে মৃত্যুবরণ করেন।
জগন্নাথ কলেজ
জগন্নাথ কলেজ (১৮৮৪-২০০৫) ছিল ঢাকায় অবস্থিত একটি শিক্ষাপ্রতিষ্ঠান। দীর্ঘ ১৪৭ বছর শিক্ষা দানের পর ২০০৫ খ্রিষ্টাব্দে শিক্ষাপ্রতিষ্ঠানটি জগন্নাথ বিশ্ববিদ্যালয়ে উন্নীত হয়।  ১৮৬৮ সালে কিশোরীলাল চৌধুরী তার পিতার নামে ঢাকায় জগন্নাথ স্কুল নামে একটি স্কুল প্রতিষ্ঠা করেন, এবং পরবর্তী সময়ে ১৮৮৪ সালের ৪ জুলাই স্কুলটি জগন্নাথ কলেজে রূপান্তরিত হয়।
১৮৫৮-১৯১৯, স্কুল-কলেজ মান
১৮৫৮ সালে ঢাকায় ব্রাহ্ম স্কুল নামে একটি ছোট্ট স্কুল প্রতিষ্ঠা করা হয়। ১৮৭২ সালে মানিকগঞ্জের জমিদার কিশোরীলাল রায় চৌধুরী তার বাবার নামে জগন্নাথ স্কুল নামকরণ করেন। ১৮৮৪ সালের ৪ জুলাই এটি স্কুল থেকে একটি দ্বিতীয় শ্রেণির উচ্চ মাধ্যমিক কলেজে ও ১৯০৮ সালে প্রথম শ্রেণীর স্নাতক কলেজে রূপান্তরিত হয়।
১৯০৭ সালের ১ মার্চ একটি দালিলিক পত্রের মাধ্যমে ট্রাস্টি বোর্ডের নিকট কলেজ পরিচালনার দায়িত্ব দেওয়া হয়। কিশোরীলাল রায় চৌধুরী, আনন্দচন্দ্র রায় ও রায়চন্দ্র কুমার দত্ত বাহাদুর এই ট্রাস্টি বোর্ডের সদস্য ছিলেন। কিশোরীলালের মৃত্যুর পরে ১৯০৯ সালের ২৪ আগস্ট পুনরায় সম্পাদন করে নতুন দলিল গঠন করে ট্রাস্টি বোর্ড পুনর্গঠিত হয়। এই ট্রাস্টি বোর্ডে পুরাতন দুইজনের সাথে নতুন সদস্য ছিলেন কুমার রমেন্দ্র নারায়ণ চৌধুরী, যশোদালাল চৌধুরী ও দীনেশচন্দ্র রায়। এই সময়ে ঢাকার কমিশনার ও নাথান কমিশনের প্রধান রবার্ট নাথানের প্রচেষ্টায় ৮০,০০০ টাকা অনুদান পাওয়া যায়। এই টাকায় কলেজের দোতলা একটি ভবন নির্মাণ করা হয়।
১৯১৯-১৯৬৮, ঢাবি প্রতিষ্ঠা
১৯১৯ সালের দিকে ঢাকা বিশ্ববিদ্যালয় প্রতিষ্ঠার সম্ভবনা দেখা দিলে, ঢাকা বিশ্ববিদ্যালয়ের শিক্ষার্থীর প্রয়োজনে জগন্নাথ কলেজের শিক্ষার্থীদের স্থানান্তরের প্রয়োজন পরে। তাই বেসরকারি প্রতিষ্ঠান জগন্নাথ কলেজকে সরকারি সম্পত্তি ঘোষণা দিতে ভারতীয় লেজিসলেটিভ কাউন্সিলে জগ্ননাথ কলেজ এক্ট (ইংরেজি: Jagannath College Act, Act. No. xvi of 1920) নামে একটি পাস করা হয়। এর ফলে জগন্নাথ কলেজ ট্রাস্ট ভেঙ্গে দিয়ে কলেজ ও এর সম্পত্তি বাংলার গভর্নর এর হাতে ন্যস্ত করা হয়। ১৯২১ সালে ঢাকা বিশ্ববিদ্যালয় প্রতিষ্ঠা হলে, মূলত জগন্নাথ কলেজ ও ঢাকা কলেজ এর ডিগ্রি ক্লাসের শিক্ষার্থীদের নিয়ে ঢাকা বিশ্ববিদ্যালয় এর ক্লাস কোনমতে শুরু হয়। তখন জগন্নাথ কলেজ এর ৩য় ও ৪র্থ বর্ষের ৩০৩ জন শিক্ষার্থীদের স্থানান্তর করা হয়। এবং জগন্নাথ কলেজ এর স্নাতক ডিগ্রি মানের শিক্ষক, গ্রন্থাগারের বই পুস্তক ও জার্নাল ঢাকা বিশ্ববিদ্যালয়ে স্থানান্তর করা হয়। কলেজের ডিগ্রি কলেজের সকল শিক্ষার্থী স্থানান্তর হলে জগন্নাথ কলেজ একটি ইন্টারমিডিয়েট কলেজে পরিণত হয়। জগন্নাথ ইন্টারমিডিয়েট কলেজ নামে কলেজের নতুন নামকরন হয়।
১৯৬৮-২০০৩, মুক্তিযুদ্ধ ও আধুনিক কাল
১৯৭১ সালের ২৬ মার্চ জগন্নাথ কলেজে পাকিস্তানি সেনাবাহিনী আক্রমণ চালায়। তখন কলেজের শিক্ষার্থী ও শিক্ষকেরা এই আক্রমণের বিরুদ্ধে ক্যাম্পাসে প্রতিরোধ গড়ে তোলে। কলেজের অনেক শিক্ষার্থী ও শিক্ষক ১৯৭১ সালের মুক্তিযুদ্ধে (বাংলাদেশের স্বাধীনতা যুদ্ধে) শহীদ হন।
১৯৮২ সালে স্থানীয় প্রভাবশালীদের প্রভাবে কলেজের আবাসিক ছাত্রাবাসগুলো বেদখল হয়ে যায়। প্রভাবশালীদের সাথে শিক্ষার্থীদের সংঘর্ষের মাধ্যমে প্রথমে কুমারটুলি ছাত্রাবাস বেদখল হয়ে যায়। ১৯৯২ সালের মধ্যেই ১৪টি ছাত্রাবাসের ১১টি  ছাত্রাবাস কর্তৃপক্ষের বেদখল হয়ে যায়। বাকি তিনটি  ছাত্রাবাস থেকে দুইটি ছাত্রাবাস (মাহমুদা স্মৃতি ভবন ও এরশাদ ছাত্রাবাস) ভেঙ্গে মসজিদ ও কলা অনুষদ নির্মাণ করা হয়।
২০০৫, বিশ্ববিদ্যালয়ে রূপান্তর
২০০৫ সালে কলেজটিকে বিশ্ববিদ্যালয়ে উন্নীত করার লক্ষ্যে জাতীয় সংসদে জগন্নাথ বিশ্ববিদ্যালয় আইন পাস হয়। ২০০৬ সালের ৮ ফেব্রুয়ারি এ. কে. এম. সিরাজুল ইসলাম খান বিশ্ববিদ্যালয়ের প্রথম উপাচার্য হিসাবে নিয়োগ পান।
শিক্ষা কার্যক্রম
জগন্নাথ কলেজে ইংরেজি, দর্শন ও সংস্কৃত বিষয়ে অনার্স এবং ইংরেজিতে এম.এ পড়ানো হতো। এছাড়া আই এ, আই এস সি ও বি এ (পাস) প্রভৃতি ছাড়াও কোর্স চালু ছিলো। ১৯৪৮-১৯৪৯ সালে বি কম এবং বি এ কোর্স পুনরায় চালু হয় কিছু বিষয়ে নৈশ কোর্স চালু হয়। এই সময় নারীদের নিরাপত্তার কথা ভেবে কলেজ থেকে সহশিক্ষা ব্যবস্থা তুলে দেওয়া হয়। ১৯৫৯ সালে বি এস সি ক্লাস চালু হয়। বিজ্ঞানের বিষয়সমূহে বিএসসি কোর্স চালুর ফলে শিক্ষার্থী সংখ্যা দ্রুত বৃদ্ধি পেতে থাকে।
১৯৬৮ সালে তৎকালীন সরকার জগন্নাথ কলেজেকে সরকারিকরণ করে ইন্টারমিডিয়েট কলেজে রূপান্তরিত করে মহাখালীতে জিন্নাহ কলেজ (বর্তমানে সেটি তিতুমীর কলেজ নামকরণ পেয়েছে) নামকরণ করার প্রচেষ্টা চালায়। কিন্তু ছাত্র-শিক্ষক এবং জনগণের আন্দোলনের মুখে এক বছরের পরেই কলেজকে পূর্বাবস্থায় ফিরিয়ে আনা হয়। এরপরে ডিগ্রি ক্লাসগুলি পুনঃস্থাপিত হয়। এ সময় সরকার জগন্নাথ কলেজের সকল শিক্ষককে তৎকালীন বিধি মোতাবেক ২৬ জনকে প্রফেসর হিসেবে এবং ৪৪ জনকে লেকচারার হিসেবে চাকরিতে পুনর্বহাল রাখা হয়।
এডেন গভর্নরেট
এডেন ( عدن   'আদান ) হল, ইয়েমেনের একটি গভর্নরেটের একটি প্রাচীন শহর। এ গভর্নরেট এডেন শহরকে  নিয়ে গঠিত। ২০০৪ সালের আদমশুমারি অনুযায়ী এর জনসংখ্যা ৫৮৯৪১৯ জন ছিল। এটি ইয়েমেনের প্রাচীন রাজধানী ছিল। এখানে প্রাচীন ক্রেটার বন্দর শহর ছিল। প্রাচীন ইতিহাসের অনেক কিছু এ শহরকে ঘিরে পাওয়া যায়। এখানে ইসলামের প্রথম নবী আদমের বড়পুত্র কাবিলকে হাবিল হত্যার অভিযোগে নির্বাসন দেয়া হয়। এডেন ১৮৩৯ সাল থেকে ১৯৬৭ সাল পর্যন্ত  ব্রিটিশ শাসনের অধীনে ছিল।  বছরের পর বছর সংগ্রামের পর ১৯৬৭ সালে এডেন ও অন্যান্য দক্ষিণ গভর্নরেট  স্বাধীনতা লাভ করে। ১৯৭০ সালে দেশটির নামকরণ করা হয় জন-গণতান্ত্রিক ইয়েমেনের প্রজাতন্ত্র।  পরবর্তীকালে ১৯৬৭ থেকে ১৯৯০ সালের মধ্যে এডেন শহরটি দক্ষিণ ইয়েমেনের রাজধানী হয়ে ওঠে। ১৯৯০ সালে দক্ষিণ ইয়েমেন ও উত্তর ইয়েমেন উভয়ই একত্রিত হয়ে বর্তমান ইয়েমেন প্রজাতন্ত্র গঠন হয়। এডেন আর জাতীয় রাজধানী না থেকে অ্যাডেন গভর্নরেটের রাজধানী হয়। যা অ্যাডেন কলোনির মতো অঞ্চল জুড়ে ছিল। এডেন এখন ইয়েমেন প্রজাতন্ত্রের বাণিজ্যিক রাজধানী।
জগন্নাথ কলেজ
শিক্ষা কার্যক্রম
১৯৭২ সালে কলেজে অনার্স কোর্স ও পরে মাস্টার্স কোর্স খোলা হলে শিখার্থীসংখ্যা আরো দ্রুত বৃদ্ধি পেতে থাকে। ১৯৮২ সালে কলেজের ইন্টারমিডিয়েট ক্লাস বন্ধ করে দেওয়া হয়, শুধু অনার্স ক্লাস চালু থাকে। এছাড়া নৈশ শাখায় বি এ, বি এস সি, বি কম প্রভৃতি কোর্স বহাল থাকে। এরপরে ১৯৯২ সালে নৈশ ১ম পর্ব ও শেষ পর্ব মাস্টার্স কোর্স চালু হয় এবং ডিগ্রি পাস কোর্স বন্ধ করে দেওয়া হয়।
এডেন গভর্নরেট
সোকোত্রার দ্বীপপুঞ্জটি এডেন গভর্নরেটের অংশ ছিল। তবে ২০০৪ সালে এডেন শহর হাদরামাউত গভর্নরেটের সাথে সংযুক্ত ছিল।
৬ ডিসেম্বর ২০১৫ সালে এডেনের গভর্নর জেনারেল জাফর মোহাম্মদ সাদ গাড়ি বোমা হামলায় তার ছয় সফরসঙ্গী সহ নিহত হয়। আহত হয় আরও কয়েকজন পথচারী। হামলার পরপরই ইসলামিক স্টেট এর দায় স্বীকার করে। ২৯ শে জুলাই, ২০২০ সালে  ইয়েমেনের নির্বাসিত রাষ্ট্রপতি বা ইয়েমেনি সরকার এবং দক্ষিণ ইয়েমেনের অন্তর্বর্তীকালীন পরিষদের প্রতিনিধিদের মধ্যে স্বাক্ষরিত রিয়াদ চুক্তির  মাধ্যমে এসটিসি মহাসচিব আহমেদ হামেদ আলমাসকে  এডেনের নতুন গভর্নর হিসাবে নিযুক্ত করা হয়।.
জগন্নাথ কলেজ
শিক্ষার্থী সংখ্যা
১৮৮৪ সালে জগন্নাথ কলেজের শুরুতে ছিলো ৪৮ জন শিক্ষার্থী শুরু হয়। এরপরে বহু সময় পেরিয়ে ২০০২-২০০৩ সালের দিকে শিক্ষার্থী সংখ্যা ছিলো ৩৫ হাজার। এরপরে ২০০৫ সালে কলেজটি একটি বিশ্ববিদ্যালয়ে উন্নীত হয়।
এডেন গভর্নরেট
জেলা
এডেন গভর্নরেট নিম্নলিখিত ৮টি জেলায় বিভক্ত। এই জেলাগুলোতে আবার অনেক উপ-জেলায় বিভক্ত করা হয়েছে। এরপর অনেক গ্রামে বিভক্ত করা হয়েছে:
জগন্নাথ কলেজ
প্রশাসন
জগ্ননাথ কলেজের প্রথম পরিচালনা কমিটির সদস্য ছিলেন:
অধ্যক্ষের তালিকা
জগন্নাথ কলেজের অধ্যক্ষের দায়িত্ব পালন করেন মোট ১৭ জন ব্যক্তি। এদের মধ্যে রায় বাহাদুর সত্যেন্দ্রনাথ ভদ্র সবচেয়ে দীর্ঘসময় ২০ বছর যাবত এই দায়িত্ব পালন করেছেন।
শিক্ষক-কর্মকর্তা
জগন্নাথ কলেজের সুবর্ণজয়ন্তী অনুষ্ঠিত হয় ১৯৩৫ সালের ২০ মার্চ। সন্তোষের মহারাজা মন্মথ রায় চৌধুরী এতে সভাপতিত্ব করেন। ১৯৮৫ সালের দিকে কলেজের দিবা শাখায় ১৬০ জন এবং নৈশ শাখায় ১৪১ জন শিক্ষক-শিক্ষিকা ছিলো। ১৯৯২ সালে ৩৮০ জন শিক্ষক ও ১২ জন ডেমনস্ট্রেটরও ছিলো।
এডেন গভর্নরেট
জেলা
আল বুরাইকেহ জেলা
আল মানসুরা জেলা
আল মুআল্লা জেলা
আশ শেখ ওসমান জেলা
আত্তাওয়াহি জেলা
ক্রেটার জেলা
দার সাদ জেলা
খুর মাকসার জেলা
বর্তমান অবস্থা
বর্তমানে এডেন গভর্নরেট গৃহযুদ্ধে জরজরিত। শিয়া-সুন্নীর যুদ্ধ। শিয়া হুতিদের অধীন ইয়েমেন কিছু অংশ রয়েছে। সৌদি সরকার ইয়েমেনের নির্বাসিত সরকারকে পুনরায় স্থলাভিসিক্ত করার জন্য যুদ্ধে লিপ্ত। আমেরিকা তাদেরকে সহযোগিতা করছে। আর হুতিদের সহযোগিতা করছে ইরান। দুর্ভিক্ষ, ক্ষুধা, উদ্বাস্ত এডেন গভর্নরেটের চিত্র।
তুরস্কের সংস্কৃতি
তুরস্কের সংস্কৃতি ব্যাপক বৈচিত্র্যময় ও অনেকগুলো অসমগোত্রীয় উপাদানের মিশ্রণে এই সংস্কৃতির বিকাশ ঘটেছে। পূর্ব-ভূমধ্যসাগরীয়, পশ্চিম এশিয়ান, মধ্য-এশিয়ান অঞ্চল ও কিছুটা পূর্ব-ইউরোপ ও ককেশীয় ঐতিহ্যের সমন্বয়ে বিকাশলাভ করেছে এই সংস্কৃতি। এদের অনেকগুলোই এসেছিল ওসমানীয় খেলাফতের সময়কালীন, যা ছিল একটি বহু-সাংস্কৃতিক ও নানাধর্মের মিশ্রণের সংস্কৃতি।
তুর্কি প্রজাতন্ত্র গঠনের প্রারম্ভে তুরস্কের সরকার ব্যাপকভাবে বিনিয়োগ করেছিল শিল্পকলাতে, বিশেষ করে চিত্রকলা, ভাস্কর্য তৈরি ও স্থাপত্যবিদ্যায়। আর এসব করা হয়েছিল আধুনিকীকরণ ও একটি সাংস্কৃতিক নিজস্বতা তৈরির প্রক্রিয়া হিসেবে। নানারকম ঐতিহাসিক ঘটনাপুঞ্জি যা তুরস্কের আইডেন্টিটি বা স্বকীয়তা তৈরিতে ভূমিকা রেখেছিল। একইভাবে তুরস্কের সংস্কৃতি আধুনিকীকরণ ও পাশ্চ্যত্যকরণে বিভিন্নমাত্রায় মিশেল ঘটেছে উনিশ শতক থেকেই যা পাশাপাশা চলেছে ঐতিহ্যগতভাবে নিজেদের সংস্কৃতিকে ও ঐতিহাসিক মূল্যবোধকে ধারণ করে।
আসামে ইসলাম
ইসলাম আসামের দ্বিতীয় সংখ্যাগরিষ্ঠ ধর্ম। মুসলিম জনসংখ্যা ছিল আনুমানিক ১.৪ কোটি যা রাজ্যের মোট জনসংখ্যার ৪০% এরও বেশি, যা আসামকে কাশ্মীরের পরে ভারত প্রজাতন্ত্রের দ্বিতীয় বৃহত্তম মুসলিম জনবহুল রাজ্যে পরিণত করে। ইসলাম আসামের সবচেয়ে দ্রুত বর্ধনশীল ধর্ম। আসামের প্রায় এগারোটি জেলায় মুসলমানরা সংখ্যাগরিষ্ঠ এবং চারটি জেলায় অত্যন্ত ঘনীভূত।
প্রাচীন ইতিহাস
থাম্ব| আসামের কদীমতম মসজিদ [[ধুবড়ী জেলা|ধুবড়িতে অবস্থিত এবং পানবাড়ি মসজিদ নামে পরিচিত।]] থাম্ব| [[আজান ফকির|আজান ফকিরের দরগাহ। তিনি ছিলেন একজন সুফি পীর যিনি এই অঞ্চলে ইসলাম প্রচার করেছিলেন।]] থাম্ব| [[হাজো নগরীর পোয়া-মক্কা মসজিদ। ১৬৮২ খ্রীষ্টাব্দে মোগলদের বিতাড়নের পরেও, তুংখঙিয়া রাজবংশের রাজা চুখ্রুংফা তবুও এই মসজিদের প্রতি খুব মনোযোগ দিয়েছিলেন বলে জানা যায়।]] আসামে ইসলাম ধর্মে প্রথম নওমুসলিমদের মধ্যে একজন ছিলেন আলী মেচ, যিনি মেচ উপজাতির একজন প্রধান ছিলেন। গোরী সাম্রাজ্যের সিপাহ-সালার মুহম্মদ বখতিয়ার খলজী ১২০৬ খ্রীষ্টাব্দে আসামের সীমান্তে হাজির হয়ে আলী মেচকে ধর্মান্তরিত করেন। আলী মেচ তাকে তিব্বত দখলের অভিযানে পরিচালিত করেছিলেন। খলজী ১০-১২ হাজার ঘোড়সওয়ার নিয়ে কামরূপ অঞ্চলে পৌঁছেছিলেন,   কিন্তু চুম্বি উপত্যকায় তিনি পরাজিত হন এবং বাংলায় ফিরে যেতে বাধ্য হন। এই অভিযানের ফলে আসামের প্রথম মুসলিম জনসংখ্যা হয়।
প্রথম মুহাজির বসতি ত্রিয়াদশ শতাব্দীর মাঝামাঝি সময়ে ঘটে যখন মালিক ইখতিয়ারউদ্দীন ইঊজবক ১২৫৭ খ্রীষ্টাব্দে আসামের কিছু অঞ্চল সংক্ষিপ্তভাবে দখল করেন। তিনি খুতবা ও জুমার নামাজ আসামে চালু করেন। যাইহোক, তিনি শীঘ্রই কামরূপের রায় সন্ধ্যার কাছে পরাজিত হন যিনি তাকে বন্দী করে হত্যা করেছিলে। মোতাবেক ১৩৬০ খ্রীষ্টাব্দে, বাংলার সুলতান সিকান্দর শাহ কামতা রাজ্যে অভিযান চালান এবং রাজা ঈন্দ্র নারায়ণের কর্তৃত্বকে ব্যাপকভাবে দুর্বল করে দেন। যাইহোক, দিল্লির ফিরুজ শাহ তুগলকের আক্রমণকে দমন করার জন্য সিকান্দর বাংলায় পশ্চাদপসরণ করতে বাধ্য হন।
সুলতানী আমল
১৪৯৮ খ্রীষ্টাব্দে, বাংলার সুলতান আলাউদ্দীন হোসেন শাহ সামরিক সিপাহ-সালার শাহ ইসমাঈল গাজীকে ২৪ হাজার সৈন্য এবং একটি ফ্লোটিলা সহ কামতা জয় করার জন্য প্রেরণ করেন। শচীপাত্র নামক একজন ব্রাহ্মণ বিজয়ের প্ররোচনা করেছিলেন, যার পুত্র কামতা রাজ্যের রানীর সাথে প্রতারণার জন্য রাজা নীলাম্বর মৃত্যুদন্ড দিয়েছিলেন। খেন রাজবংশের এই রাজা নীলাম্বরকে সফলভাবে বন্দী করে, বাংলার সুলতানকে "কামরু ও কামতার বিজয়ী " হিসাবে সম্বলিত মুদ্রা জারি করা শুরু করে এবং মালদার একটি পাথরে প্রকাশ্যে বিজয় খোদাই করে। সুলতান তার পুত্র শাহজাদা দানিয়ালকে সদ্য বিজিত অঞ্চলের হাকিম নিযুক্ত করেন; যা হাজো পর্যন্ত পৌঁছেছিল এবং মধ্য আসামে প্রসারিত করার ইচ্ছা ছিল। গিয়াসউদ্দীন আউলিয়া ছিলেন বগদাদের একজন সুফি যিনি কামতা বিজয়ের পর আসামে এসেছিলেন। তিনি হাজোর গরুরাচালা পাহাড়ের উপরে একটি খানকাহ কায়েম করেন। মক্কা থেকে মাটির টুকরা তার সাথে আনার দাবি করে, ভবনটি বড়-মোকাম পোয়া-মক্কা নামে পরিচিত হয়। গিয়াসউদ্দীন মারা যান এবং সেখানে একটি মাজার নির্মিত হয়।
গন্ধর্ব রায়ের বংশধর হারুপ নারায়ণের নেতৃত্বে অসমীয়া ভূঁইয়ারা সুলতানী প্রভাব অপসারণ করতে সফল হয়েছিল, কিন্তু ভূঁইয়াদেরকে নিজেই বিশ্ব সিংহ কর্তৃক অপসারণ করা হয়েছিল, যিনি ১৫১৫ খ্রীষ্টাব্দে কোচ রাজবংশ প্রতিষ্ঠা করেছিলেন। সুলতানী শাসন প্রায় ১৫ বছর স্থায়ী হয়েছিল।
মোসলমান সৈন্যদের যারা ষোড়শ শতকে আহোম রাজ্যের দ্বারা যুদ্ধবন্দী হিসাবে নিয়ে যাওয়া হয়েছিল তারা পরে স্থানীয় জনগণের দ্বারা আত্তীকৃত হয়েছিল, কিন্তু তাদের ইসলামী আকীদার একটি সাদৃশ্য বজায় রেখেছিল এবং ধাতু-পিতলের শ্রমিক হিসাবে কাজ করেছিল।
মোগল আমল
১৬১৩ খ্রীষ্টাব্দে, মোগল বাদশাহ জাহাঙ্গীর তেহরানের মুহম্মদ জামান করোরীকে শ্রীহট্টের আমিল নিযুক্ত করেন। ইসলাম খাঁর আসাম অভিযানে করোরী অংশ নিয়েছিলেন এবং কোচ হাজো দখলে ভূমিকা রেখেছিলেন। মোগলরা গোয়ালপাড়া শাসন করেছিল কিন্তু আসামের অন্যান্য অংশকে বশ করতে পারেনি। মোগলরা অধিগ্রহণ করা এলাকায় চারটি সরকার প্রতিষ্ঠা করেছিল--- যার মধ্যে ছিল ঢেকেরি (সংকোশ ও মানসের মধ্যে) এবং কামরূপ (মানস ও বারনদীর মধ্যে)। বাংলার সুবাহদার শাহ সুজার নামানুসারে কামরূপের নামও সুজাবাদ রাখা হয়েছিল।
১৬৩০ খ্রীষ্টাব্দে, বগদাদের একজন সূফী পীর যিনি আজান ফকির নামে পরিচিত, শিবসাগরে বসতি স্থাপন করেন। তিনি স্থানীয় জনগণের কাছে ইসলাম সম্পর্কে প্রচার করেন এবং ফলস্বরূপ, অনেকেই মুসলমান হন। সারাগুড়ি চাপরিতে তার মাজার রয়েছে।
এই সময়কালে সুজাবাদের ফৌজদার: ষষ্ঠ ফৌজদার মীর লুৎফুল্লাহ খান বাহাদুর শিরাজী ১৬৫৭ খ্রীষ্টাব্দে কোচ হাজোতে একটি পাহাড়ের চূড়ায় মসজিদ নির্মাণ করেন। মসজিদটিতে ইরাকের যুবরাজ গিয়াসউদ্দীন আউলিয়া র মাজার রয়েছে, যিনি সাধারণত এই অঞ্চলে দাওয়াতের জন্য কৃতিত্ব পান। ১৬৮২ খ্রীষ্টাব্দে ইটাখুলির লড়াইয়ের পর মোগলরা কামরূপকে চিরতরে হারিয়েছিল। গুয়াহাটির ফৌজদারদের অসম্পূর্ণ তালিকা:
বিলাতী রাজ
আসাম যখন ঔপনিবেশিক শাসনের অধীনে আসে, তখন বিলাতীরা তাদের সাথে অনেক বাঙ্গালী (অধিকাংশ মুসলমান) বসতি স্থাপনকারী নিয়ে আসে। এই মুহাজিররা অর্থনৈতিক ও সামাজিক ফায়দার কারণে অন্যান্য বাঙ্গালীদের আসামে বসতি স্থাপন করতে উৎসাহিত করেছিলেন। আসামের উর্বর ভূমি এবং তার বিস্তীর্ণ বিস্তৃতিতে তখন আদিবাসী জনগোষ্ঠীর বসবাস ছিল (অর্থাৎ বিস্তীর্ণ জমি এবং বন ছিল কিন্তু কম লোক ছিল) যা তখন বেঙ্গল প্রেসিডেন্সি থেকে বিপুল সংখ্যক ভূমিহীন মুহাজির কৃষকদের আকৃষ্ট করেছিল, যাদের প্রায় ৮৫% মুসলমান ছিল। চা বাগান ব্যবসায়ী এবং মাড়োয়াড়ী ব্যবসায়ীদের শ্রমিকের দরকার ছিল, তাই তারাও মুসলমান মুহাজিরদের স্বাগত জানিয়েছিল।
এই মুহাজির বাঙ্গালীদের প্রাথমিক স্থাপনা ছিল গোয়ালপাড়া জেলায়, বেশিরভাগই চর এবং সংরক্ষিত বনাঞ্চলে। এই মুসলিম মুহাজিরদের "মিঞা" নামে পরিচিত ছিল। যেহেতু তাদের মধ্যে অনেকেই রংপুরের উত্তর-পূর্বাঞ্চল থেকে এসেছেন এবং তাদের মধ্যে খুব কম ময়মনসিংহ থেকে এসেছেন। তাদের "বইঙ্গা" বা "বঙ্গালী" ডাকা হত যা অসমীয়া ভাষায় মানে বহিরাগত।
ভারত সরকার আইন ১৯৩৫ এর বাদে, ১৯৩৭ খ্রীষ্টাব্দে আসামে একটি আইনসভা প্রতিষ্ঠিত হয়েছিল। মুহম্মদ ছাদুল্লার নেতৃত্বে মুসলিম লীগ আসাম রাজ্যে একটি সংখ্যালঘু সরকার গঠন করে এবং তিনি আবার তৎকালীন বেঙ্গল থেকে ব্যাপকভাবে অভিবাসনকে উৎসাহিত করেন।
আজাদী
থাম্ব| জয়ন্তীপুর বড় মসজিদ
আসামে গৌড়িয়া, মারিয়া এবং দেশী নামে তিনটি আদিবাসী মুসলমান জনগোষ্ঠী রয়েছে, যদিও তারা বৃহৎ আকারের বাঙ্গালী মুহাজিরদের তুলনায় খুবই কম। আসামের বাঙ্গালীদের অবৈধ মুহাজির ডাকা হত।
সদৌ আসাম ছাত্র সংস্থার নেতৃত্বে আসাম আন্দোলন (১৯৭৯-১৯৮৫) ছিল বাংলা-বিহার ইত্যাদি থেকে অবৈধ মুহাজিরদের তাড়ানোর জন্য একটি বিদ্রোহ। প্রধানমন্ত্রী রাজীব গান্ধীর অধীনে ছাত্র সংস্থা এবং ভারত সরকারের নেতাদের দ্বারা আসাম চুক্তি দস্তখতের মাধ্যমে আন্দোলনের সমাপ্তি ঘটে। ঐতিহাসিক আন্দোলনের দীর্ঘ ছয় বছরের এই সময়কালে, ১৯৭৯-১৯৮৫ সালের আসাম আন্দোলনে ৮৫৫ জন একটি "অনুপ্রবেশ-মুক্ত আসাম" এর আশায় তাদের জীবন উৎসর্গ করেছিল। এছাড়াও, কুখ্যাত নেলি এবং খয়রাবাড়ি গণহত্যাকাণ্ডও এই সময়ে ঘটেছিল যথাক্রমে ২১৯১ এবং ৫০০ জন বাঙ্গালী মুসলমান নিহত হয়েছিল।
আসাম অ্যাকর্ড (১৯৮৫) হল একটি মেমোরেন্ডাম অফ সেটেলমেন্ট যা ভারত সরকারের প্রতিনিধি এবং আসাম আন্দোলনের নেতাদের মধ্যে ১৫ আগস্ট ১৯৮৫ সালে নয়া দিল্লিতে অসমীয়া জাতিগোষ্ঠীর জন্য দস্তখত করা হয়েছিল।
ইসলামী মাদ্রাসা বন্ধ
আসাম রাজ্য একটি আইন পাস করেছে যাতে রাষ্ট্র পরিচালিত ইসলামী মাদ্রাসাগুলিকে নিয়মিত স্কুলে রূপান্তর করা হয়, তারা বলে যে তারা নিম্নমানের শিক্ষা প্রদান করে।
বিরোধী দলগুলি এই পদক্ষেপের সমালোচনা করেছে এবং বলেছে যে এটি হিন্দু-সংখ্যাগরিষ্ঠ দেশে সরকারের মুসলিম-বিরোধী মনোভাব প্রতিফলিত করে।
আসামে ৭০০ টিরও বেশি মাদ্রাসা এপ্রিলের মধ্যে বন্ধ হয়ে যাবে, রাজ্যের শিক্ষামন্ত্রী হিমন্ত বিশ্ব শর্মা স্থানীয় সমাবেশে বলেছেন।
জনসংখ্যা
থাম্ব| ইলিয়াস আলী গ্রামীণ কামরূপের নদীমাতৃক মুসলমানদের মধ্যে পরিবার পরিকল্পনা প্রচারের যাত্রায়। অসমীয়া হল রাজ্যের দাপ্তরিক ভাষা এবং রাজ্যে সর্বাধিক কথ্য ভাষা, এবং তাই এটি আন্তঃজাতিগত যোগাযোগের জন্য একটি লিঙ্গুয়া ফ্রাঙ্কা হিসাবে কাজ করে। বাংলা, যা আসামের বরাক উপত্যকার একটি দাপ্তরিক ভাষা, এছাড়াও কিছু সম্প্রদায়ের মধ্যে একটি সাধারণ ভাষা।
দেশী বা জুলারা কোচ, মেচ, রাভা, বড়ো থেকে ইসলামে ধর্মান্তরিত আদিবাসীদের আওলাদ। তারা ত্রিয়াদশ শতাব্দীর প্রধান আলী মেচকে তাদের জাতির পিতা হিসাবে বিবেচনা করে। বড়ো এবং রাভার বিপরীতে এই দলটি প্রধানত গোয়ালপাড়ীয়া এবং রংপুরীতে কথা বলে। এগুলি প্রধানত গোয়ালপাড়া, কোকরাঝাড়, ধুবড়ী এবং দক্ষিণ সালমারা-মানকাচর (অর্থাৎ নিম্ন আসাম) পশ্চিমের জেলাগুলিতে পাওয়া যায়।
মারিয়ারা ১২০৬ খ্রীষ্টাব্দে বখতিয়ার খলজীর ফৌজের অংশ হিসেবে বন্দী মুসলমান সিপাহীদের আওলাদ। তাদের এই নামকরণ করা হয়েছে কারণ তারা বেল-মেটাল এবং স্মিথি শিল্পে নিযুক্ত ছিল, মারিয়া শব্দের অর্থ যিনি ধাতুকে মারে । অন্যদিকে, গৌড়িয়ারা মুসলিম সিপাহীদের আওলাদ যারা ১৫৩২ খ্রীষ্টাব্দে আসাম জয়ের সময় তুরবাক খাঁনের সাথে ছিলেন। এই ফৌজ শাহী বাংলার গৌড় থেকে এসেছিল, তাই গৌড়িয়া নামে পরিচিত। মারিয়া এবং গৌড়িয়া সংখ্যালঘু গোষ্ঠী এবং আসামের শিবসাগর, জোরহাট, তিনসুকিয়া, গোলাঘাট, কামরূপ এবং অন্যান্য জেলায় পাওয়া যায়। তারা নিজেদের মাতৃভাষা হিসেবে অসমীয়া ভাষায় কথা বলে।
আসামের মোসলমানদের মধ্যে বাঙ্গালী মোসলমান বৃহত্তম সংখ্যাগরিষ্ঠ গোষ্ঠী। বরাক উপত্যকা সিলেটি ভাষাভাষীদের আবাসস্থল। উপত্যকার করিমগঞ্জ জেলা বাংলাদেশের সিলেট জেলার একটি অংশ ছিল কিন্তু ১৯৪৭ খ্রীষ্টাব্দে ভারত ভাগের সময় এটি থেকে বিচ্ছিন্ন হয়ে যায়। বরাক উপত্যকার অন্য দুটি জেলা; কাছাড় এবং হাইলাকান্দি, ঐতিহাসিকভাবে ডিমাসা রাজ্যের একটি অংশ ছিল যেখানে একটি বিশাল সিলেটী মুসলিম জনসংখ্যাও ছিল। এছাড়াও হোজাই জেলায় বসবাসকারী বেশ কিছু সিলেটী বংশোদ্ভূত মুসলিম। মিঞা জনগোষ্ঠী ময়মনসিংহ, রংপুর এবং রাজশাহী থেকে আসা মুসলিম মুহাজিরদের আওলাদ। এগুলি মধ্য ও নিম্ন আসামের জেলা যেমন ধুবড়ী, মরিগাঁও, গোয়ালপাড়া, হোজাই, কামরূপ, দরাং, নগাঁও, বঙ্গাইগাঁও, বড়পেটা, দক্ষিণ সালমারা, নলবাড়ি, চিরাং এবং বোডোল্যান্ডে কেন্দ্রীভূত। তাদের জনসংখ্যা প্রায় ১ কোটি, যা রাজ্যের জনসংখ্যার প্রায় ৩০%, আসামের মোট মুসলিম জনসংখ্যার ৪০% এর মধ্যে ২০২১ সালের অনুমান রিপোর্ট অনুসারে।
তৃতীয় দল হল উত্তরপ্রদেশ ও বিহারের মুসলিম মুহাজিরদের আওলাদ, যারা হিন্দুস্তানি ভাষায় কথা বলে। আসামে তাদের জনসংখ্যা প্রায় ১.২৫ লাখ, যা ২০১১ সালে রাজ্যের জনসংখ্যার ০.৪% নিয়ে গঠিত। এদের প্রধানত ব্রহ্মপুত্র উপত্যকায় পাওয়া যায়।
মানবাধিকার মুশকিল
আসামের বাঙ্গালী মুসলমান বারবার এবং বর্ধিত আক্রমণের সম্মুখীন হয়েছে। ১৯৮৩ সালে, নেলি গণহত্যায় প্রায় দশ হাজার বাঙ্গালী মুসলমান নিহত হয়েছিল।
২০১২ গণহত্যার সময় বাঙ্গালী মুসলমান এবং বড়োদের মধ্যে সাম্প্রদায়িক দাঙ্গা হয়েছিল। প্রায় ৮০ জন নিহত হয়, যাদের অধিকাংশই ছিল বাঙ্গালী মুসলমান। প্রায় ৪ লাখ বাঙ্গালী মুসলমান শিবিরে বাস্তুচ্যুত হয়েছিল। ভারতীয় জাতীয়তাবাদী রাজনীতিবিদরা বাংলাদেশকে অবৈধ হেজরৎ প্রচারের মাধ্যমে ভূখণ্ড সম্প্রসারণের চেষ্টা করার অভিযোগ করেছেন। যাইহোক, ভারত সরকারের আদমশুমারি প্রতিবেদনে উল্লেখ করা হয়েছে যে 1971 এবং 2011 সালের মধ্যে বাংলাদেশ থেকে অভিবাসন হ্রাস পেয়েছে।
আসামের বাকসা জেলায়, 1 মে 2014 রাত থেকে 3 মে ভোর পর্যন্ত ভারতের উত্তর-পূর্বাঞ্চলীয় রাজ্য আসামে বাঙ্গালী মুসলমানদের উপর ধারাবাহিক আক্রমণ ঘটে। অপরাধী অজানা, তবে সন্দেহ করা হচ্ছে ন্যাশনাল ডেমোক্রেটিক ফ্রন্ট অফ বোডোল্যান্ডের সোংবিজিত গোষ্ঠী। লোকসভা নির্বাচনে ন্যাশনাল ডেমোক্রেটিক ফ্রন্টকে ভোট না দেওয়ার প্রতিশোধ হিসেবে অনুমান করা হচ্ছে, মৃতের সংখ্যা ৩২ ছুঁয়েছে, যাদের বেশিরভাগই মুসলমান।
7 জুন 2019-এ, 1,000 জনেরও বেশি লোক নিয়ে গঠিত 82টি পরিবার - সমস্ত মুসলিম - হাইওয়েথাং রেঞ্জের অধীন রজনীখাল বন গ্রাম থেকে উচ্ছেদ করা হয়েছে, যেটি আকর্ষণীয়ভাবে বরাক উপত্যকার বনমন্ত্রী পরিমল সুক্লাবাইদ্যের বাড়ির নির্বাচনী এলাকা ধোলাইয়ের মধ্যে পড়ে৷
10 জুন 2021-এ, প্রায় 500 বাংলাভাষী মুসলমানের প্রায় 100 পরিবারকে জমি উচ্ছেদের মাধ্যমে গৃহহীন করা হয়েছিল, তাদের কাছে রাস্তার কাছে আশ্রয় নেওয়া ছাড়া আর কোনও উপায় ছিল না। 17 মে উত্তর আসামের সোনিতপুর জেলার জামুগুড়িহাটেও অনুরূপ অভিযান চালানো হয়েছিল যা 25টি মুসলিম পরিবারকে উচ্ছেদ করেছে, সবগুলোই বাংলাভাষী গোষ্ঠীর অন্তর্ভুক্ত। জেলা প্রশাসনের কর্মকর্তারা বলেছেন, তারা অবৈধভাবে সরকারি জমি দখল করে রেখেছেন এবং অতীতে একাধিকবার সতর্ক করা সত্ত্বেও তা খালি করেননি।
আসামের অনেক বাংলাভাষী মুসলমান এনআরসি -র শিকার, যা তাদের দাবি, তাদের সরাসরি ডি ভোটার বিভাগে ঘোষণা করা হয়েছে। পরিসংখ্যানের উদ্ধৃতি দিয়ে, চিঠিতে অভিযোগ করা হয়েছে যে সংখ্যাগুলি নির্দেশ করে যে যতটা সম্ভব আরও বেশি ব্যক্তিকে বিদেশী হিসাবে ঘোষণা করার জন্য রাজ্য কর্তৃপক্ষের চাপ ছিল। 1985 থেকে 2016 সালের মধ্যে, 468,934 রেফারেলের মধ্যে 80,194 বাংলাভাষী মুসলমানকে বিদেশী হিসাবে ঘোষণা করা হয়েছিল। 2017 সালে, একই সম্প্রদায়ের 13,434 জনকে বিদেশী ঘোষণা করা হয়েছিল। আসামের সর্বশেষ এনআরসি যা 2019 সালে পরিচালিত হয়েছিল, তাতে দেখা গেছে যে 1.9 মিলিয়ন লোকের নাম তালিকার বাইরে ছিল, যার মধ্যে প্রায় 5 লক্ষ বাংলাভাষী মুসলমানদের নাম বাদ দেওয়া হয়েছিল।
21শে সেপ্টেম্বর 2021-এ, আসাম সরকার দারাং জেলায় প্রায় 5,000 অবৈধ বাংলাভাষী মুসলমানদের উচ্ছেদ করেছে এবং তাদের উচ্ছেদের কারণ হল যে তারা কোনো আইনি নথি ছাড়াই সরকারি জমি বেআইনি দখল করেছে। অভিযানে দুটি মসজিদ ও একটি মাদ্রাসাও ভেঙে ফেলা হয়েছে বলে জানা গেছে। মিডিয়া রিপোর্ট অনুযায়ী, পুলিশের গুলিতে দুই মুসলিম (একটি শিশু সহ) গুলিবিদ্ধ হয়ে মারা গেছে।
জেলা অনুসারে জনসংখ্যা (2011 সাল)
ভারতের 2011 সালের আদমশুমারি অনুসারে ভারতের আসাম রাজ্যের জেলা অনুসারে মুসলিম জনসংখ্যার একটি ভাঙ্গন নিচে দেওয়া হল: আসামের তেত্রিশটি জেলার মধ্যে এগারোটি জেলায় মুসলমানরা সংখ্যাগরিষ্ঠ। ধুবরি, বোঙ্গাইগাঁও, গোয়ালপাড়া, বারপেটা, মরিগাঁও, দক্ষিণ সালমারা জেলা, হোজাই, নগাঁও, দাররাং, করিমগঞ্জ এবং হাইলাকান্দিতে মুসলমানরা সংখ্যাগরিষ্ঠ। কাছাড়, নলবাড়ি, কামরূপ, কোকরাঝাড় এবং চিরাং -এ সর্বাধিক ঘনত্ব।
জুন
জুন গ্রেগরীয় পঞ্জিকা বা খ্রিস্টীয় বর্ষপঞ্জী অনুসারে বছরের ষষ্ঠ মাস। এ মাসে মোট ৩০ দিন।